**SVETOVÉ DEJINY PRÁVA II (LETNÝ SEMESTER)**

**OTÁZKY NA SKÚŠKU**

**Všeobecné informácie o skúške**

1. Jednotlivého termínu skúšky sa môžu zúčastniť iba študenti, ktorí sa naň prihlásili v systéme MAIS. Študent, ktorý sa v MAIS prihlásil na konkrétny termín skúšky, avšak sa ho nemôže zúčastniť, je povinný sa z neho odhlásiť. Ak odhlásenie sa nie je možné, študent musí ospravedlniť svoju neúčasť na termíne skúšky.
2. Skúška má ústnu formu.
3. Študent si po vstupe do miestnosti, v ktorej prebieha skúška, vyžrebuje dve otázky z nižšie uvedeného zoznamu otázok na skúšku, a vyžrebované otázky podrobne a ucelene zodpovie. Ústnej odpovedi študenta predchádza písomná príprava, okrem ak sa študent rozhodne zodpovedať otázky bez písomnej prípravy.
4. Na úspešné absolvovanie skúšky sa vyžaduje, aby študent zodpovedal každú z dvoch otázok aspoň na 60 %. Skúšku nemožno úspešne absolvovať dostatočným, prípadne vynikajúcim zodpovedaním jednej otázky, avšak nedostatočným zodpovedaním druhej otázky.
5. Examinátor môže skúšanému študentovi položiť doplňujúce otázky, ktoré vecne súvisia s otázkami, ktoré si študent vyžreboval.
6. Základnou (povinnou) študijnou literatúrou ku skúške je učebnica: Vyšný, P.: *Svetové dejiny štátu a práva*. Trnava: Typi Universitatis Tyrnaviensis, 2019.

**Zoznam otázok na skúšku**

Poznámka: Tento zoznam otázok na skúšku platí v celom rozsahu pre denných aj externých študentov.

1. Štát v ranom novoveku – všeobecná charakteristika

2. Právo v ranom novoveku – všeobecná charakteristika

3. Anglicko – štátna organizácia a právo v období raného novoveku

4. Francúzsko – štátna organizácia v období raného novoveku

5. Francúzsko – právo v období raného novoveku

6. Nemecko – štátna organizácia v období raného novoveku

7. Nemecko – právo v období raného novoveku

8. Trestné právo obdobia raného novoveku na príklade Constitutio Criminalis Carolina

9. Štát v moderných dejinách – všeobecná charakteristika

10. Právo v moderných dejinách – všeobecná charakteristika

11. Anglicko – ústavný vývoj v priebehu revolúcie (1640 – 1660)

12. Anglicko – ústavný vývoj po revolúcii a vznik konštitučnej monarchie (1660 – 1701)

13. Veľká Británia – rozvoj parlamentnej formy vlády (18. – 19. storočie) (Reformy volebného práva, ktoré sa uskutočnili v 19. storočí, sa pri tejto otázke neskúšajú.)

14. Veľká Británia – ústavný vývoj v 20. storočí

15. Recentný ústavný systém Veľkej Británie

16. Charakter ústavy Veľkej Británie (učebnica, s. 267 – 268) a pramene anglického práva

17. Anglické rodinné, dedičské, majetkové, zmluvné a deliktné právo

18. Vyhlásenie nezávislosti USA a Články konfederácie

19. Prijatie Ústavy USA a jej všeobecná charakteristika

20. Ústava USA – úprava zákonodarnej, výkonnej a súdnej moci

21. Ústavný vývoj USA do konca občianskej vojny

22. Ústavný vývoj USA po občianskej vojne do roku 1933

23. New Deal

24. Ústavný vývoj USA v druhej polovici 20. storočia a charakter práva USA (učebnica, s. 307 – 309)

25. Pramene práva USA

26. Francúzsko – ústavný vývoj od začiatku revolúcie do vydania ústavy z roku 1791 (Pri tejto otázke sa treba zamerať najmä na Deklaráciu práv človeka a občana z roku 1789.)

27. Francúzsko – ústava z roku 1791

28. Francúzsko – prvá republika – ústavný vývoj v období girondistického a jakobínskeho Konventu

29. Francúzsko – prvá republika – ústavný vývoj v období thermidoriánskeho Konventu a vlády Direktória

30. Francúzsko – ústavný vývoj v období konzulátu a prvého cisárstva

31. Francúzsko – ústavný vývoj v období konštitučnej monarchie

32. Francúzsko – ústavný vývoj v období druhej republiky a druhého cisárstva

33. Francúzsko – ústavný vývoj v období tretej republiky

34. Francúzsko – ústavný vývoj počas 2. svetovej vojny, v období štvrtej republiky a v období piatej republiky

35. Francúzsky Občiansky zákonník (učebnica, s. 332 – 334 + 335 – 336)

36. Francúzsky Obchodný zákonník, Občiansky súdny poriadok, Trestný zákonník a Trestný poriadok (učebnica, s. 334 – 335 + 336 – 338; súdy, ktoré viedli občianske a trestné procesy, sa pri tejto otázke neskúšajú)

37. Nemecko – ústavný vývoj v 19. storočí do vzniku Nemeckej ríše (Rýnsky spolok, Nemecký spolok, Severonemecký spolok)

38. Ústavný vývoj Nemeckej ríše 1871 – 1918

39. Nemecko – kodifikácia práva v 2. polovici 19. storočia

40. Nemecko – ústava Weimarskej republiky

41. Nemecko – vzostup nacistickej moci a organizácia nacistického štátu

42. Nacistické právo

43. Nemecko po 2. svetovej vojne

\*\*\*